**Izziņa par atzinumos sniegtajiem iebildumiem**

**Ministru kabineta rīkojuma projektam " Par Kuldīgas novada pašvaldības nekustamā īpašuma “Struiju mežs” pārņemšanu valsts īpašumā " (VSS-1093)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai **elektronisko saskaņošanu**

Datums **no 2021. gada 14. līdz 20. janvarim**

**Tieslietu ministrija**

**Finanšu ministrija**

Saskaņošanas dalībnieki izskatīja šādu ministriju

(citu institūciju) iebildumus **Tieslietu ministrijas 2021.gada 8.janvara iebildums.**

**Finanšu ministrijas 2021.gada 6.janvara iebildums.**

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Tieslietu ministrija** (08.01.2020. atzinums Nr. 1-9.1/29) |  |  |
| 1. | Ministru kabineta rīkojuma projekta " Par Kuldīgas novada pašvaldības nekustamā īpašuma “Struiju mežs” pārņemšanu valsts īpašumā " sākotnējās ietekmes novērtējuma ziņojums (turpmāk -anotācija) I sadaļas 2.punkts | 1. Ar rīkojuma projektu paredzēts pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldības īpašumā esošo nekustamo īpašumu “Struiju mežs” (nekustamā īpašuma kadastra Nr. 6246 004 0067) – zemes vienību (zemes vienības kadastra apzīmējums 6246 004 0067) 0,51 ha platībā, zemes vienību (zemes vienības kadastra apzīmējums 6246 004 0068) 0,41 ha platībā, zemes vienību (zemes vienības kadastra apzīmējums 6246 004 0070) 0,88 ha platībā un zemes vienību (zemes vienības kadastra apzīmējums 6246 004 0071) 1,3 ha platībā – Ēdoles pagastā, Kuldīgas novadā (turpmāk – nekustamais īpašums). No anotācijas izriet, ka uz pārņemamā nekustamā īpašuma ir paredzēts izbūvēt inženierbūves. Anotācijā nav iekļauts skaidrojums par izbūvējamās inženierbūves piederību, kā arī šīs būves piederību, ja nekustamais īpašums vairs netiks izmantots rīkojuma projektā norādītās funkcijas veikšanai un līdz ar to būs nododams atpakaļ pašvaldības īpašumā. Tāpat no anotācijas nav saprotams, uz kāda tiesiskā pamata inženierbūve tiks izbūvētā, proti, vai tiks nodibināta apbūves tiesība vai kā savādāk. Ņemot vērā minēto, lūdzam papildināt anotāciju ar informāciju par tiesisko pamatu inženierbūves būvniecībai un izbūvējamās inženierbūves piederību, un rīcību ar to, ja nekustamais īpašums būs nododams bez atlīdzības atpakaļ pašvaldības īpašumā. | **Ņemts vērā. Anotācija precizēta.**  **Zemkopības ministrija** vērš uzmanību, kaAnotācijas I.sadaļas 2.punktā (skat. 3.lpp) jau bija ietverta informācija par turpmāko rīcību, ir norādīts:  *“..Šī projekta būtība ir pārņemt pašvaldības nekustamo īpašumu valsts īpašumā valsts funkcijas nodrošināšanai, kuras izbeigšana netiek paredzēta un netiek prognozēta.*  *Ja tomēr iestājas Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tika izpildīta, ievērojot likumā ietvertās normas par attiecīgās mantas nodošanu pašvaldībai..”*  Tāpat ir norādīta arī informācija par tiesisko pamatu inženierbūves būvniecībai*: “..Valsts nekustamā īpašuma pārvaldīšanas līguma (13.11.2017. noslēgts starp Zemkopības ministriju un sabiedrību) 2.2.5. apakšpunktā sabiedrībai ir noteiktas tiesības savas darbības nodrošināšanai uz normatīvajos* *aktos noteikta pamata bez atlīdzības uz pārvaldīšanā esošās zemes būvēt jaunas būves..”*  Anotācijā papildus norādīta informācija par būves iegūšanu valsts īpašuma tiesisko pamatojumu (Civillikuma 968.pants), kā arī informācija, ka gadījumā, ja nodotais nekustamais īpašums vairs netiek izmantots lēmējinstitūcijas lēmumā minētās valsts pārvaldes funkcijas izpildei, šī projekta izpilde tiks nodrošināta, ievērojot Publiskas personas mantas atsavināšanas likumā 42. panta otrajā daļā ietvertās prasības un noteikto kārtību. Tāda gadījumā valsts šo īpašumu visā tā sastāvā bez atlīdzības nodod tai atvasinātai publiskai personai, kura šo nekustamo īpašumu nodevusi valstij. | Lūdzu skatīt precizēto anotāciju. |
| 2. | Ministru kabineta rīkojuma projekta " Par Kuldīgas novada pašvaldības nekustamā īpašuma “Struiju mežs” pārņemšanu valsts īpašumā " sākotnējās ietekmes novērtējuma ziņojums (turpmāk -anotācija) I sadaļas 2.punkts | 2.Anotācijā norādīts, ka ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot ministrijas valdījumā, ierakstīt to zemesgrāmatā uz valsts vārda Zemkopības ministrijas personā un nodot to sabiedrībai pārvaldīšanā, lai sabiedrība par saviem līdzekļiem uz tās izbūvētu inženierbūves. Saskaņā ar Zemesgrāmatu likuma 1. pantu zemesgrāmatās ieraksta nekustamos īpašumu un nostiprina ar tiem saistītās tiesības. Tā kā nekustamais īpašums jau ir ierakstīts zemesgrāmatā, tad, pārņemot pašvaldība piederošo nekustamo īpašumu valsts īpašumā, zemesgrāmatā jānostiprina valsts īpašuma tiesības. Līdz ar to lūdzam precizēt anotācijā iepriekšminēto informāciju par rīcību ar nekustamo īpašumu. | **Ņemts vērā.** Anotācija precizēta. | Lūdzu skatīt precizēto anotāciju. |
|  |  | **Finanšu ministrija** (06.01.2020. atzinums Nr. 12/A-7/77) |  |  |
| 3. | Ministru kabineta rīkojuma projekta " Par Kuldīgas novada pašvaldības nekustamā īpašuma “Struiju mežs” pārņemšanu valsts īpašumā " sākotnējās ietekmes novērtējuma ziņojums (turpmāk -anotācija) I sadaļas 1.punkts | 1. Lūdzam papildināt rīkojuma projekta anotācijas I sadaļas 1.punktu ar atsauci uz Kuldīgas novada domes 2020. gada 26. jūnija lēmumu (protokols Nr. 12, 20.) “Par nekustamā īpašuma “Struiju mežs”, Ēdoles pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā”. | **Nav ņemts vērā.**  **Zemkopības ministrija** skaidro, ka saskaņā ar Ministru kabineta 2009. gada 15. decembra instrukciju Nr. 19 13.punktā noteikto Anotācijas I.sadaļas 1.punktā ("Pamatojums") *norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts*.  Anotācijā ir norādīta atsauce uz tiesību aktiem (normatīviem aktiem), kas regule un pamato Rīkojumā projektā paredzētas darbības ar atvasinātas personas mantu, tāpēc ka to realizācijai nepieciešams Ministru kabineta lēmums, proti Anotācijā ir norādīts: *Publiskas personas mantas atsavināšanas likuma 42. panta otrā daļa un 43. pants, Meža likuma 4. panta otrā daļa.*  Pašvaldības tiesību akts (normatīvais akts) ir pašvaldības saistošie noteikumi nevis pašvaldības lēmums. Pašvaldības lēmums ir tiesību piemērošanas akts - administratīvais akts (skat.[*https://www.mk.gov.lv/sites/default/files/editor/Valsts\_kanceleja/exante\_rokasgramata\_2020.pdf*](https://www.mk.gov.lv/sites/default/files/editor/Valsts_kanceleja/exante_rokasgramata_2020.pdf)*)* Tāpēc Anotācijas I.sadaļas 1.punktā nav nepieicešama atsauce uz pašvaldības lēmumu*.*  Ievērojot instrukcijas Nr. 19 14.punktā noteikto atsauce uz pašvaldības lēmumu ir iekļauta Anotācijas I.sadaļas 2.punktā, tāpēc, ka pašvaldības lēmumā ir pausta pašvaldības piekrišana atsavināt Rīkojumā projektā minēto nekustamo īpašumu valstij, un šāda pašvaldības domes rīcība ir atļauta ar likuma “Par pašvaldībām” 21. panta pirmās daļas 17. punktu. | Anotācijas I.sadaļas 1.punkta papildinājums nav nepieciešams. |
| 4. | Ministru kabineta rīkojuma projekta " Par Kuldīgas novada pašvaldības nekustamā īpašuma “Struiju mežs” pārņemšanu valsts īpašumā " sākotnējās ietekmes novērtējuma ziņojums (turpmāk -anotācija) I sadaļas 2.punkts | 2. Ar rīkojuma projektu paredzēts pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldības īpašumā esošo nekustamo īpašumu “Struiju mežs” (nekustamā īpašuma kadastra Nr. 6246 004 0067) – zemes vienību (zemes vienības kadastra apzīmējums 6246 004 0067) 0,51 ha platībā, zemes vienību (zemes vienības kadastra apzīmējums 6246 004 0068) 0,41 ha platībā, zemes vienību (zemes vienības kadastra apzīmējums 6246 004 0070) 0,88 ha platībā un zemes vienību (zemes vienības kadastra apzīmējums 6246 004 0071) 1,3 ha platībā – Ēdoles pagastā, Kuldīgas novadā (turpmāk – nekustamais īpašums).  Atbilstoši anotācijas I sadaļas 2.punktā norādītajam, nekustamo īpašumu paredzēts pārņemt bez atlīdzības valsts īpašumā, ierakstīt to zemesgrāmatā uz valsts vārda Zemkopības ministrijas personā un nodot to akciju sabiedrībai “Latvijas valsts meži” (turpmāk – sabiedrība) pārvaldīšanā, lai sabiedrība par saviem līdzekļiem uz tā izbūvētu inženierbūves.  Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.  Lūdzam anotāciju papildināt ar informāciju, kam piederēs īpašumtiesības uz inženierbūvēm, ko sabiedrība par saviem līdzekļiem izbūvēs. | **Ņemts vērā. Anotācija precizēta.**  Lūdzu skatīt izziņas 1.punktu | Lūdzu skatīt precizēto anotāciju. |
| 3. | Ministru kabineta rīkojuma projekta " Par nekustamā īpašuma “Struiju mežs”, Ēdoles pagastā, Kuldīgas novadā, nodošanu īpašumā bez atlīdzības valstij Zemkopības ministrijas personā " sākotnējās ietekmes novērtējuma ziņojums (turpmāk -anotācija) I sadaļas 2.punkts | 3.Ar rīkojuma projektu paredzēts Kuldīgas novada pašvaldības īpašumā esošo nekustamo īpašumu pārņemt bez atlīdzības valsts īpašumā un nodot Zemkopības ministrijas valdījumā.  Saskaņā ar rīkojuma projekta 1.punktu un atbilstoši rīkojuma projektam pievienotajiem paskaidrojošajiem dokumentiem nekustamā īpašuma sastāvā ir 4 neapbūvētas zemes vienības.  Atbilstoši anotācijas I sadaļas 2.punktā norādītajam, nekustamo īpašumu paredzēts  nodot sabiedrībai pārvaldīšanā, lai sabiedrība par saviem līdzekļiem uz tā izbūvētu inženierbūves.  Publiskas personas mantas atsavināšanas likuma 42.panta otrajā daļā noteikts, ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi. Saskaņā ar rīkojuma projekta 2.2.apakšpunktu Zemkopības ministrijai nekustamo īpašumu bez atlīdzības jānodod Kuldīgas novada pašvaldībai, ja tas vairs netiek izmantots rīkojuma projekta 2.1.apakšpunktā minētās funkcijas (valsts meža apsaimniekošanas un aizsardzības funkcija) īstenošanai.  Ņemot vērā minēto, un, ievērojot, ka pēc inženierbūvju izbūvēšanas nekustamajam īpašumam būs mainīts sastāvs, lūdzam papildināt anotāciju ar skaidrojumu kā tiktu īstenota rīkojuma projekta 2.2.apakšpunktā noteiktā nekustamā īpašuma nodošana Kuldīgas novada pašvaldībai, ja nekustamais īpašums vairs netiktu izmantots valsts meža apsaimniekošanas un aizsardzības funkcijas īstenošanai (lūdzam anotācijā sniegt skaidrojumu par rīcību ar sabiedrības izbūvētajām inženierbūvēm, gadījumā, ja nekustamais īpašums tiktu nodots Kuldīgas novada pašvaldībai atbilstoši rīkojuma 2.2.pakšpunktam). | **Ņemts vērā. Anotācija papildināta.**  Lūdzu skatīt izziņas 1.punktu  Anotācijā ir ietverta informācija par turpmāko rīcību. Atbilstoši Nekustamā īpašuma valsts kadastra likumaprasībām aktualizējot nekustamā īpašuma sastāvu, tiks ievērota Atsavināšanas likuma 42. panta prasība un nekustamais īpašums visā tā sastāvā bez atlīdzības tiks nodots pašvaldībai, gadījumā, ja tas vairs netiks izmantots rīkojuma projekta 2.1. apakšpunktā minētās funkcijas (valsts meža apsaimniekošanas un aizsardzības) īstenošanai. | Lūdzu skatīt precizēto anotāciju. |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Tamāra Rasnača

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamenta  Valsts īpašuma nodaļas vecākā referente |
| (amats) |
| Tālr:67027517 |
| (tālruņa un faksa numurs) |
| [Tamara.Rasnaca @zm.gov.lv](mailto:Peteris.Libietis@zm.gov.lv) |